**SPORTSKA ZAJEDNICA OPĆINE KOSTRENA**

**PRAVILNIK**

**O KRITERIJIMA ZA VREDNOVANJE I ODABIR PROGRAMA JAVNIH POTREBA U SPORTU**

**SPORTSKE ZAJEDNICE OPĆINE KOSTRENA**

Kostrena, studeni 2016.

UVOD

Imajući u vidu vrijednost i specifičnost svakog sporta, njegovu tehnologiju, te različitost sustava natjecanja, ali i potrebu da se ostvareni sportski rezultati vrednuju primjenom jedinstvenog mjernog sustava, izrada kriterija za financiranje sporta na općinskoj razini nametnula se kao potreba zbog objektivnijeg i kvalitetnijeg programiranja. Time se potiče razvoj svekolikog sporta i ostvaruju ciljevi povećanja sportske kvalitete, masovnosti i interesa javnosti.

Pri stručnom vrednovanju prijedloga Programa primjenjuju se **opći kriteriji** (u skladu s propisima Sportske zajednice Općine Kostrena) te **posebni kriteriji.**

1. **OPĆI KRITERIJI - KRITERIJI ZA RANGIRANJE SPORTOVA**

Uvažavajući činjenicu jednake vrijednosti sportova, barem s aspekta onih koji se tim sportom bave, Sportska zajednica nastoji bez razlike pristupiti u kreiranju kriterija za vrednovanje programa javnih potreba u sportu Općine. Ipak, svi sportovi koji se u manje ili više značajnoj mjeri nalaze u Programu, nisu u jednakoj poziciji. Materijalni uvjeti, tradicija, klimatske osobitosti Općine, afiniteti građana, interes tržišta i sl. tek su neki od čimbenika različite razvijenosti određenih sportova, što je jedan od temeljnih uvjeta rangiranja sportova. Tako i podjela sportova, odnosno tablica statusa sportova ne proizlazi iz poimanja sportova na vrijedne i manje vrijedne (svaki sport je najvrjedniji za onog koji se njime bavi), već iz realne potrebe za objektivnim praćenjem razvoja sporta, kako u Općini Kostrena, PGŽ i Hrvatskoj, tako i na međunarodnom planu.

Opći kriterije možemo svrstati na:

* 1. Razvijenost sporta
  2. Javni status sporta
  3. Sportska kvaliteta

# 1.1. Razvijenost sporta

Kriterij razvijenosti sporta polazi od njegove zastupljenosti na međunarodnoj, nacionalnoj i županijskoj razini.

Podkriteriji su:

* + 1. Broj članica u međunarodnoj federaciji ((1-5)

Do 100=1, do 130=2, do 160=3, do 190=4, >190=5

* + 1. Broj članica (klubova) nacionalnog saveza

Do 75=1, do 150=2, do 225=3, do 300=4, >300=5

* + 1. Broj članica (klubova) županijskog saveza

Do 10=1, do 20=2, do 30=3, do 40=4, >40=5

* 1. **Javnistatus sporta**

Činjenica je da sport kao društveni fenomen ima važnu ulogu počevši od interesa javnosti i medija pa sve do snažnog poticaja za uključivanje velikog broja ljudi svih dobnih kategorija. Sredstva priopćavanja, kao važna u formiranju javnog mišljenja, u značajnoj mjeri oslikavaju interes javnosti, koja ističe neke sportove kao popularne, a druge kao nepopularne.

Kriterij javnog statusa sporta čine slijedeći podkriteriji:

* + 1. Interes javnosti (1, 3 i 5)
    2. Tradicija sporta u PGŽ,(do 30 g. = 1, >30 g. = 3, >60 g. = 5)
    3. Olimpijski status sporta(0 i 5)
    4. Važnost za nastavu tjelesne i zdravstvene kulture (1, 3 i 5)

Uvjet za kandidiranje sporta za program javnih potreba u sportu Općine je punopravno članstvo nacionalnog saveza tog sporta u Hrvatskom olimpijskom odboru.

* 1. **Sportska kvaliteta**

Treći osnovni kriterij Sportska kvaliteta odnosi se na sportske rezultate sportaša u Općini Kostrena, a dijeli se na tri podkriterija

* + 1. Broj kategoriziranih sportaša,(0 do 5) (I. kat. =6, II. kat. = 5, III kat. = 4, IV. kat. = 3, V. kat. = 2, VI. kat. = 1), (Ukupan zbroj bodova: >40 = 5, >30 = 4, >20 = 3, >10 = 2, do 10 =1, 0 = 0))
    2. Ostvareni sportski rezultati u posljednje (4) godine u Hrvatskoj (1,3,5)
    3. Ostvareni sportski rezultati u posljednje (4) godine u PGŽ (1,3,5)

Tablica «Rangiranje sportova - Status sportova u programu javnih potreba» formirana korištenjem općih kriterija sastavni je dio ovog Pravilnika i ažurira se najmanje jednom u olimpijskom ciklusu i usklađuje se po potrebi u slučaju nastupanja značajnijih promjena u sportu.

1. **POSEBNI KRITERIJI NAJVIŠE 61 BOD (0-61)**

**Posebni kriteriji** konstatiraju se zasebno za pojedini aspekt programskog područja.

* 1. **FUNKCIONIRANJE SPORTSKE UDRUGE (dalje u tekstu: KLUBA) 8**

Temeljno funkcioniranje kluba jedan je od bazičnih preduvjeta Posebnih kriterija. Kroz ovaj aspekt klub iskazuje svoju transparentnost poslovanja, cjelokupni financijski segment i stabilnost.

* + 1. **Broj zaposlenih i bruto primanja 3**

Ovim kriterijem klub uz pisani dokaz jasno prikazuje broj zaposlenih (ugovor o radu, ugovor o djelu, ugovor o autorskom djelu i drugi pravnorelevantni temelji), kolika su mjesečna (ili na nekoj drugoj bazi) i godišnja brutto primanja istih te koji je iznos, sukladno navedenom, klubu potreban kako bi održao ovaj segment stabilnim.

* + 1. **Ukupni prihodi / rashodi kluba u prethodnoj proračunskoj godini 5**

Ovaj segment neosporno i transparentno dokazuje koliki je iznos financijskih sredstava u prethodnoj proračunskoj godini klub dobio od Općine ili drugog tijela javne vlasti, koliko je klub sam uprihodovao kroz sponzorstva, donacije, interne klupske članarine i ostale načine prihodovanja. Također su jasno i transparetno naznačeni ukupni klupski rashodi za isto razdoblje. **Kako bi ovaj kriterij bio zadovoljen, klub OBAVEZNO mora priložiti BILJEŠKU uz završni godišnji račun (godišnje financijsko izvješće).**

* + 1. **Financjska sredstva dobivena od Općine ili drugog tijela javne vlasti u prethodnoj godini deklaratorni karakter**

Zbog što veće transparentnosti, uz kriterij pod točkom 2.1.2., klub obavezno zasebno prilaže ukupna financijska sredstva dobivena od Općine ili drugog tijela javne vlasti za prethodnu godinu.

NAPOMENA: ovaj je kriterij dostupan putem finacijskih institucija te na webu dostupnih podataka (dio koji se odnosi na Općinu) te je lako provjerljiva točnost navedenih podataka.

* 1. **RAD OMLADINSKIH ŠKOLA 12**

Kroz ovu grupaciju kriterija klub dokazuje posjedovanje natjecatelja mlađih uzrasnih kategorija, ulaganje u sportski i ukupni razvoj djece i mladih, a temeljem navedenog stupanj integracije u cjelokupno općinsko djelovanje kao i prepoznatljivost kluba.

* + 1. **Broj polaznika omladinskih škola (natjecatelji i rekreativci) 5**

Uz valjani pisani dokaz klub dokazuje broj polaznika omladinske škole unutar klupske strukture.

Uz valjani dokaz (verifikacija natjecatelja, službena licenca ili drugi pravnorelevantni temelj) klub neosporno dokazuje koliki broj natjecatelja mlađih uzrasta tj. uzrasnih kategorija uistinu posjeduje.

Uz valjani dokaz (službeni popis kluba) klub neosporno dokazuje stvarni broj rekreativaca mlađih uzrasta.

* + 1. **Službena natjecanja 5**

Uz valjani dokaz (potvrđena prijava na službeno natjecanje, dokaz od strane krovnog saveza i ostali relevantni temelji) klub neosporno dokazuje na kojim službenim natjecanjima pripadnici mlađih uzrasnih kategorija doista sudjeluju.

* + 1. **Amaterska natjecanja 2**

Uz valjani pisani dokaz klub dokazuje na kojim neslužbenim natjecanjima sudjeluju rekreativci mlađih uzrasta.

* + 1. **Troškovi natjecanja vezano za 2.2.2. i 2.2.3.**

Uz valjani pisani dokaz (potvrđena prijava, verifikacija, službena registracija od krovnog saveza i drugi relevantni temelji) klub jasno i transparentno prikazuje stvarne troškove nastale povodom službenih natjecanja. Ovdje također uključeni troškovi plaćanja kotizacija, registracija natjecatelja te troškovi prijevoza. Kako bi ovaj kriterij bio zadovoljen nužno taksativno navesti troškove te priložiti dokaz za iste.

* 1. **SLUŽBENA NATJECANJA SENIORA 8**

Ovim kriterijem klub jasno iskazuje službena natjecanja na kojima sudjeluje seniorska klupska ekipa te stvarne troškove natjecanja.

* + 1. **Broj natjecatelja 3**

Uz valjani pisani dokaz (službena verifikacija, registracija/licenciranje natjecatelja od krovnog saveza i drugi pravnorelevantni temelj, klub jasno prikazuje stvaran broj natjecatelja seniorskog pogona koji doista sudjeluju pri službenom natjecanju.

* + 1. **Službena natjecanja 5**

Uz valjani dokaz (potvrđena prijava na službeno natjecanje, dokaz od strane krovnog saveza i ostali relevantni temelji) klub neosporno dokazuje na kojim službenim natjecanjima pripadnici seniorske ekipe doista sudjeluju.

* + 1. **Troškovi natjecanja vezano za 2.3.1. i 2.3.2.**

Uz valjani pisani dokaz (potvrđena prijava, verifikacija, službena registracija od krovnog saveza i drugi relevantni temelji) klub jasno i transparentno prikazuje stvarne troškove nastale povodom službenih natjecanja. Ovdje također uključeni troškovi plaćanja kotizacija, registracija natjecatelja te troškovi prijevoza. Kako bi ovaj kriterij bio zadovoljen nužno taksativno navesti troškove te priložiti dokaz za iste.

* 1. **OSTVARENI SPORTSKI REZULTATI U PRETHODNE ČETIRI GODINE 13**

Kriterij kojim klub jasno prikazuje postignute rezultate na službenim natjecanjima vezano uz natjecanja za mlađe uzraste te seniorski pogon. Razdoblje od četiri godine uzeto kako bi se jasno vidjelo kolike napore i stručna ulaganja klub zaista ulaže kako bi unaprijedio rad unutar ovog segmenta.

* + 1. **Sportski rezultati natjecatelja mlađih uzrasnih kategorija 5**

Uz službeni dokaz klub jasno prikazuje rezultate ostvarene od strane natjecatelja mlađih uzrasnih kategorija unutar navedenog razdoblja.

* + 1. **Sportski rezultati natjecatelja seniorskog pogona 3**

Uz službeni dokaz klub jasno prikazuje rezultate ostvarene od strane natjecatelja seniorskog pogona unutar navedenog razdoblja.

* + 1. **Sudjelovanje na svjetskim, interkontinentalnim i europskim smotrama 5**

Uz službeni dokaz klub dokazuje da su natjecatelji/ekipe mlađih uzrasta i/ili seniorskog pogona sudjelovali pri navedenim smotrama kao i postignuti rezultat za razdoblje od protekle četiri godine.

* 1. **ORGANIZACIJA TURNIRA (SLUŽBENIH I NESLUŽBENIH) I DRUGIH SPORTSKIH MANIFESTACIJA 8**

U ovom segmentu klub prijavljuje organizaciju potencijalnih turnira i drugih sportskih manifestacija (službeni i neslužbeni) te navodi taksativno troškove nužne za organizaciju. Ovaj se segment odnosi na mlađe uzrasne kategorije te seniore, uz napomenu kako **prednost imaju turniri i manifestacije za mlađe uzrasne kategorije.**

* + 1. **Vrsta, oblik,karakter i značaj turnira (manifestacije). 5**

Klub navodi ukratko o svakom podnaslovnom elementu ovog kriterija. Također važno navesti predviđeno mjesto i vrijeme održavanja dotičnog.

Klub također ukratko navodi značaj i tradicijsku poveznicu uz organizaciju turnira (manifestacije).

* + 1. **Uzrasna kategorija i broj sudionika 3**

Klub navodi za koji uzrast(e) je turnir predviđen te sportsko-edukativne komponente koje isti ima obzirom na sudionike. Također potrebno ukratko navesti broj sudionika (ekipe/pojedinačni natjecatelji – vezano uz pojedini sport).

* + 1. **Troškovi organizacije vezano za 2.5.1. i 2.5.2.**

Klub taksativno navodi troškove organizacije turnira (manifestacije), navodeći pritom svaku stavku zasebno uz završni prikaz ukupno predviđenih troškova. Ukoliko je riječ o događaju koji je već ranijih godina se odvijao, poželjno priložiti ukupni trošak (uz taksativno navedene stavke) dotičnog.

* 1. **NUŽNA SPORTSKA OPREMA I SPORTSKI REKVIZITI 8**

Unutar ovog segmenta klub taksativno (poželjno uz predračun) navodi potrebnu sportsku opremu te sportske rekvizite nužnu za funkcioniranje natjecatelja mlađih uzrasta te seniorskog pogona.

* + 1. **Natjecatelji mlađih uzrasnih kategorija 5**

Sukladno prethodno kazanom, navesti sportsku opremu i sportske rekvizite nužne za funkcioniranje natjecatelja mlađih uzrasta.

* + 1. **Natjecatelji seniorskog pogona 3**

Sukladno prethodno kazanom, navesti sportsku opremu i sportske rekvizite nužne za funkcioniranje natjecatelja seniorskog pogona.

* + 1. **Ukupni trošak nužne sportske opreme i sportskih rekvizita Vezano za 2.6.1. i 2.6.2.**

Sve prethodno navedeno iz ove cjeline (2.6.) prikazati sumirano uz poželjno prilaganje predračuna.

* 1. **DOSTUPNOST SPORTA KLUBU 4**

Navesti udaljenost primjerenog objekta ili drugog sportskog ambijenta nužnog za redovito obavljanje sportskih djelatnosti pojedinog kluba (pr. bazen); što posljedično stvara neizbježne dodatne troškove.

**3. ZAVRŠNE ODREDBE**

Tumačenje ovog Pravilnika daje Izvršni odbor Sportske zajednice Općine Kostrena.

Ovaj Pravilnik stupa na snagu danom donošenja, a primjenjivat će se od 17. studenog 2016.

*Predsjednica*

*Tanja Malec*

**PRIJEDLOG RANGIRANJA PREMA BODOVIMA IZ POSEBNIH KRITERIJA**

|  |  |
| --- | --- |
| 1. **RAZRED** | **42 - 61** |
| 1. **RAZRED** | **35 - 41** |
| 1. **RAZRED** | **26 - 34** |
| 1. **RAZRED** | **14 - 25** |
| 1. **RAZRED** | **0 - 13** |

**PRILOG:**

Rangiranje sportova - Status sportova u programu javnih potreba PGŽ

|  |  |
| --- | --- |
| **Sport** | **Rank** |
| Nogomet | 1 |
| Rukomet | 2 |
| Atletika | 3 |
| Karate | 4 |
| Košarka | 5 |
| Vaterpolo | 6 |
| Streljaštvo | 7 |
| Jedrenje | 8 |
| Odbojka | 9 |
| Skijanje | 10 |
| Boćanje | 11 |
| Plivanje | 12 |
| Gimnastika | 13 |
| Stolni tenis | 14 |
| Šah | 15 |
| Veslanje | 16 |
| Sportski ribolov na moru | 17 |
| Judo | 18 |
| Kuglanje | 19 |
| Boks | 20 |
| Tenis | 21 |
| Taekwondo | 22 |
| Biciklizam | 23 |
| Automobilizam | 24 |
| Dizanje utega | 25 |
| Sportski ribolov sl. vode | 26 |
| Hrvanje | 27 |
| Sinkronizirano pl. | 28 |
| Kickboxing | 29 |
| Planinarstvo | 30 |
| Ronilaštvo | 31 |
| Skokovi u vodu | 32 |
| Streličarstvo | 33 |
| Triatlon | 34 |
| Badminton | 35 |
| Kajak — Kanu | 36 |
| Konjički sport | 37 |
| Motociklizam | 38 |
| Daljinsko plivanje | 42 |
| Golf | 39 |
| Ragbi | 40 |
| Biatlon | 41 |
| Hokej na ledu | 43 |
| Pikado | 44 |
| Bodybuilding | 45 |
| Zrakoplovstvo | 46 |
| Bridge | 47 |
| Orijentacijsko trčanje | 48 |
| Sportsko penjanje | 49 |
| Koturaljkanje | 50 |
| Skijanje na vodi | 51 |
| Biljar | 52 |
| Savate | 53 |
| Sportski ples | 54 |

*Ažurirano 20. 10. 2016.*